Държавен вестник, бр. 64, 2010 г., стр. 91

БРОЙ  64	
Д Ъ Р Ж А В Е Н  В Е С Т Н И К 	
СТР.  91  
(4) Всеки участник на пазара „ден напред“ 
може да поиска от електроенергийния систе­
мен оператор да не се валидират предложения, 
които съдържат общо количество електрическа 
енергия, по-голямо от една определена стойност, 
специфицирана от съответния участник в спо­
разумението за участие в организирания пазар 
„ден напред“.
(5) Участниците могат да специфицират раз­
лични лимити на обемите за покупка и продажба. 
При отсъствие на такива ограничения, посочени 
от страна на участник, електроенергийният сис­
темен оператор определя един лимит в размер 
20 000 MWh, който да се търгува за един ден 
на доставка.
(6) Общото количество в едно предложение, 
определено като сума от количествата, предви­
дени във всичките двойки цена-количество, не 
трябва да превишава обемния лимит, определен 
по ал. 5 
(7) Електроенергийният системен оператор 
информира участниците в организирания пазар 
„ден напред“ за приемането или отхвърлянето 
на едно предложение, като посочва мотиви, в 
рамките на петнадесет (15) минути след офици­
алното постъпване на съответното предложение 
в търговската система. 
(8) Ако един участник в пазара „ден напред“ 
не получи известие по ал. 7 за приемане или 
отхвърляне на негово предложение в рамките 
на петнадесет (15) минути от официалното му 
изпращане, той следва незабавно да установи 
контакт с електроенергийния системен оператор.
Раздел V
Определяне на количествата електрическа 
енергия, търгувани на организиран пазар „ден 
напред“
Чл. 44. (1) Електроенергийният системен 
оператор събира всички предложения за деня на 
доставка (Д), подадени в деня на търговия (Д-1), 
до затварянето на пазара „ден напред“ (11,00 ч.) 
българско време.
(2) След проверка и валидиране на предло­
женията съгласно процедурата по чл. 43, ал. 1 
електроенергийният системен оператор започва 
изчисляването на пазарна равновесна цена и 
търгувани количества електрическа енергия за 
всеки интервал на доставка (един час) за деня 
на доставка (Д).
(3) При пресмятането на цените и количе­
ствата по ал. 2 се вземат предвид само приети 
и валидирани предложения.
(4) Електроенергийният системен оператор 
определя първоначална пазарна равновесна цена 
в националната пазарна зона, както следва:
1. на основа на получените предложения опре­
деля кривата на търсене и кривата на предлагане 
в националната пазарна зона съгласно чл. 49;
2. в случаите, когато цялото количество на 
кривата на търсене или кривата на предлагане е 
равно на нула, предприема действията, посочени 
в чл. 50, ал. 4 и чл. 52;
3. за всички останали случаи определя пазарна 
равновесна цена на националната пазарна зона 
съгласно чл. 49, като тази цена е приложима за 
всички пазарни зони.
Чл. 45. След определяне на първоначалната 
пазарна равновесна цена електроенергийният 
системен оператор определя договорените обмени 
между националната и задграничните зони на 
балансиране, както следва:
1. определя търгуваните количества за всяка 
задгранична зона на балансиране въз основа на 
валидирани предложения за продажба и пред­
ложения за покупка от всяка задгранична зона;
2. определя договорените обмени с всяка 
задгранична зона като разлика между общото 
количество на търсене и предлагане за съответ­
ната задгранична зона.
Чл. 46. (1) След определяне на договорените 
обмени електроенергийният системен оператор 
предприема стъпки, посочени в отделна проце­
дура, съгласувана със съседните системни опе­
ратори, ако е изпълнено поне едно от следните 
условия:
1. договореният обмен с една задгранична зона 
е положителен и стойността му е по-голяма от 
стойността на наличната преносна способност 
за внос от тази зона към националната;
2. договореният обмен с една задгранична зона 
е отрицателен и неговата стойност е по-голяма 
от стойността на наличната преносна способност 
за износ от националната към тази зона.
(2) Когато не е изпълнено нито едно от ус­
ловията по ал. 1, първоначалната равновесна 
цена, определена по чл. 49, става окончателна 
за националната пазарна зона и за всички зад­
гранични пазарни зони.
Чл. 47. Действията по чл. 45 и 46 се прила­
гат в условия, когато един организиран пазар 
„ден напред“ обединява няколко национални 
пазарни зони и се използва за максимизиране 
на търгуваните обеми между тези национални 
пазарни зони.
Чл. 48. (1) Двойките цена-количество, приети 
за търгуване, определят окончателната сделка 
между електроенергийния системен оператор и 
участник в организиран пазар „ден напред“, ко­
ято е за определена пазарна зона, определен ден 
на доставка и определен интервал на доставка.
(2) Сделката по ал. 1 е по равновесна пазарна 
цена, определена от електроенергийния системен 
оператор за съответната пазарна зона, ден на 
доставка и интервал на доставка.
(3) Сделките по ал. 2 за един и същи участник 
в организиран пазар „ден напред“ за едно и също 
място (пазарна зона), време (ден на достава) и 
интервал на доставка ще бъдат обединени (аг­
регирани) в една единствена сделка.
Раздел VI
Определяне на кривите на търсене и предлагане
Чл. 49. (1) Електроенергийният системен 
оператор определя кривата на предлагане чрез 
събиране в една крива на всички двойки цена-
количество от предложенията за продажба, под­